SINGER ออกหุ้นกู้ 700 ลบ. อายุ 2-3 ปี ดอกเบี้ย 5.3-5.5% ขาย 16-19 ต.ค.นี้
SINGER ออกหุ้นกู้ 2 ชุด มูลค่า 700 ลบ. ดอกเบี้ย 5.3-5.5% ขาย 16-19 ต.ค.นี้ หวังนำเงินไปชำระหนี้-ใช้เป็นเงินทุนหมุนเวียน
27 ก.ย. 2560

บริษัท ซิงเกอร์ประเทศไทย จำกัด (มหาชน) หรือ SINGER เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2560 มูลค่าไม่เกิน 700 ล้านบาท โดยแบ่งเป็นหุ้นกู้ชุดที่ 1 จำนวนไม่เกิน 300 ล้านบาท อายุ 2 ปี อัตราดอกเบี้ยร้อยละ 5.30 ต่อปี และ หุ้นกู้ชุดที่ 2 จำนวนไม่เกิน 400 ล้านบาท อายุ 3 ปี อัตราดอกเบี้ยร้อยละ 5.50 ต่อปี
โดยบริษัทจะเสนอขายให้ผู้ลงทุนสถาบัน และ/หรือผู้ลงทุนรายใหญ่ ในระยะเวลาเสนอขายระหว่างวันที่ 16-19 ต.ค.60 ผ่าน บล.เอเซีย พลัส และ บล.โกลเบล็ก ซึ่งเป็นผู้จัดการการจัดจำหน่ายหุ้นกู้
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ ไปใช้ชำระหนี้คงค้างและ/หรือเพื่อใช้เป็นเงินทุนหมุนเวียนรวมทั้งการขยายธุรกิจ
อย่างไรก็ตาม บริษัท ทริส เรทติ้ง จำกัด ได้จัดอันดับความน่าเชื่อถือของบริษัทอยู่ที่ “BBB-” แนวโน้มอันดับเครดิต “คงที่” เมื่อวันที่ 31 ส.ค.60